Սիրիայում ստեղծված պատերազմական իրավիճակը չափազանց բացասաբար է անդրադառնում դեսպանության եւ անձնակազմի գործունեության վրա: Զգալի չափով սահմանափակվել են հանդիպումները բոլոր մակարդակներում, հայտնի պատճառներով նվազել են դիվանագիտական, հասարակական-մշակութային, համայնքային միջոցառումները եւ այլն: Կտրուկ սահմանափակվել է դիվանագետների տեղաշարժը: Ռազմաքաղաքական արտակարգ եւ վտանգավոր պայմաններում գործող դիվանագետների եւ դեսպանության անվտանգությունը մեզ համար հանդիսանում է գերակա խնդիր, որին էլ ուղղված են մեր ջանքերը: